Diari Oficial de la Generalitat Valenciana


Sumari del DOGV 9344, del 20-05-2022 (2022/4441)

RESOLUCIÓ de 16 de maig de 2022, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior d'Administració i Finances, al perfil professional d'Assegurances.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9344

Data del DOGV
:   20-05-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/4441


Data del document
:   16-05-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 16 de maig de 2022, de la Direcció General de Formació Professional i Ensenyaments de Règim Especial, per la qual s'adapta, amb caràcter experimental, el currículum del cicle formatiu de grau superior d'Administració i Finances, al perfil professional d'Assegurances. [2022/4441]  
Emparada pel Reial decret 1584/2011, de 4 de novembre, pel qual s'estableix el títol de tècnic superior en Administració i Finances i es fixen els seus ensenyaments mínims (BOE 301, 15.12.2011), es desplega l'Ordre 13/2015, de 5 de març, de la Conselleria d'Educació, Cultura i Esport, per la qual s'estableix per a la Comunitat Valenciana el currículum del cicle formatiu de grau superior corresponent al títol de Tècnic Superior en Administració i Finances (DOGV 7482, 10.03.2015), de 2000 hores de duració.  
Actualment, ateses les característiques socioproductives i econòmiques de la Comunitat Valenciana, és de gran importància efectuar una oferta formativa actualitzada, flexible i especialitzada dirigida a la població que done una resposta adequada a les seues necessitats i als requeriments del sector productiu, amb l'objectiu de millorar l'accés a llocs de treball qualificats.  
En aqueix sentit, la Conselleria d'Educació, Cultura i Esport de la Generalitat Valenciana i la Unió Espanyola d'Entitats Asseguradores i Reasseguradores (UNESPA) han començat un procés de revisió del títol de Tècnic Superior en Administració i Finances per a adaptar-lo al perfil professional d'especialització en Assegurances.  
En relació amb el teixit empresarial, que es beneficiarà de les millores que es proposen, hem de tindre en compte que en el sector assegurador la Comunitat Valenciana té una importància estratègica ja que en ella es gestionen un 8,8 % del total de primes, i és d'11 asseguradores i dona ocupació a més de 9.000 mediadors d'assegurances.  
Així mateix l'especialització en assegurances del títol d'Administració i Finances habilitarà l'alumnat que el supere com a Mediador d'Assegurances de nivell 2 (títol atorgat per la Direcció General d'Assegurances i Fons de Pensions com a habilitant en la venda d'assegurances).  
Mitjançant aquesta proposta es capacitarà l'alumnat en perfils professionals propis del sector: gestor comercial en assegurances, tramitador de sinistres, tècnic en planificació i finances i tècnic en estratègia digital d'empreses d'assegurances.  
Es pretén, així mateix, utilitzar nova metodologia didàctica, buscant que l'alumnat integre els seus continguts i com a forma de treball de les actituds (treball en equip, responsabilitat, iniciativa?) que es consideren necessàries per a un ple acompliment professional.  
Vistes les competències atorgades pel Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, i l'article 6 de la Llei 40/2015, d'1 d'octubre, de règim jurídic del sector públic, aquesta direcció general resol:  
  
Primer  
Aquesta resolució té com a objecte adaptar el currículum del cicle formatiu de grau superior d'Administració i Finances, de 2000 hores de duració, al perfil professional d'especialista en Assegurances, de 2265 hores de duració.  
  
Segon  
1. Els continguts dels mòduls professionals de disseny propi de la Comunitat Valenciana denominats CV0011. Tècniques d'Assegurances i CV0012. Gestió d'Assegurances, es relacionen en l'annex I de la present resolució.  
2. La distribució horària s'indica en l'annex II d'aquesta resolució  
  
Tercer  
Les especialitats del professorat per a impartir els mòduls corresponents a aqueix cicle formatiu, adaptat al perfil professional d'assegurances, seran les establides en el reial decret que estableix el títol d'Administració i Finances.  
  
Quart  
El centre autoritzat per a impartir aquest cicle formatiu d'Administració i Finances especialitzat en Assegurances de manera experimental ?el curs 2022-2023 el primer curs i el curs 2023-2024 el segon curs- és l'IES Abastos, de València, codi 74604151.  
  
Cinqué  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Sisé  
Contra la present resolució, que no esgota la via administrativa, es podrà interposar un recurs d'alçada davant la Secretaria Autonòmica d'Educació en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 16 de maig de 2022.- El director general de Formació Professional i Ensenyaments de Règim Especial: Manuel Gomicia Giménez.  
  
  
  
ANNEX I  
Mòduls professionals  
  
1. CV0011. Tècniques d'assegurances.  
Duració: 205 hores.  
A) Resultats d'aprenentatge i criteris d'avaluació  
1. Reconeix els diferents tipus d'assegurances identificant els elements més comuns i tenint en compte les característiques del sector.  
Criteris d'avaluació:  
a) Defineix els conceptes bàsics en assegurances.  
b) Caracteritza les entitats de garantia i control del sector.  
c) Identifica els actors principals en el sector de les assegurances.  
d) Classifica els tipus d'assegurances segons les tipologies.  
e) Defineix els elements personals i formals del contracte d'assegurances.  
2. Analitza els riscos, classificant-los i relacionant-los amb les mesures de prevenció i previsió més comunes.  
Criteris d'avaluació:  
a) Defineix els diferents riscos.  
b) Reconeix les diferents actituds davant dels riscos.  
c) Diferencia el risc del sinistre.  
d) Identifica els factors i les característiques dels riscos assegurables.  
e) Caracteritza els riscos de les d'assegurances.  
3. Interpreta la pòlissa d'assegurances, analitzant tots els elements que la conformen i calculant la prima corresponent.  
Criteris d'avaluació:  
a) Defineix la pòlissa d'assegurances.  
b) Analitza les condicions incloses i excloses en la pòlissa d'assegurances.  
c) Analitza els drets i obligacions de les parts: assegurat, prenedor i assegurador.  
d) Aplica les diferents fórmules d'assegurament.  
e) Coneix el concepte i l'aplicació de la franquícia.  
f) Calcula la prima.  
4. Identifica el marc regulador de les assegurances, reconeixent les lleis i normatives que regulen el sector.  
Criteris d'avaluació:  
a) Coneix la legislació que s'aplica a les assegurances privades.  
b) Reconeix el marc institucional de l'activitat asseguradora.  
c) Interpreta les lleis que afecten el sector d'assegurances.  
d) Coneix les directives europees relatives al sector de les assegurances.  
5. Caracteritza els models organitzatius més utilitzats, tenint en compte la forma social, els canals de distribució i les funcions de l'empresa.  
  
Criteris d'avaluació:  
a) Reconeix les formes socials habituals en les companyies d'assegurances.  
b) Identifica els canals de distribució propis de les companyies d'assegurances.  
c) Analitza les funcions dels diferents departaments de l'empresa.  
  
d) Defineix els perfils professionals adequats als diferents departaments de l'empresa.  
6. Descriu els diversos productes d'assegurances, identificant les cobertures bàsiques i opcionals, les modalitats i les exclusions de cada tipus d'assegurances.  
Criteris d'avaluació:  
a) Coneix els diferents productes segons la classe d'assegurances.  
b) Caracteritza les cobertures bàsiques diferenciant-les de les opcionals.  
c) Descriu les modalitats bàsiques dels diferents tipus d'assegurances.  
d) Explica les exclusions i les extensions de garanties més comunes segons tipus d'assegurances.  
7. Realitza el procés de subscripció de productes, d'acord amb les garanties contractades, els procediments específics i la legislació vigent.  
  
Criteris d'avaluació:  
a) Descriu els diferents canals de comunicació per on es poden rebre les propostes d'assegurances.  
b) Identifica les dades necessàries per a la formalització del producte i les gestiona amb els clients.  
c) Verifica la documentació necessària per a la formalització de la pòlissa.  
d) Verifica l'adequació de les garanties contractades en la pòlissa amb les establides en la companyia.  
e) Calcula el preu final de l'assegurança.  
8. Analitza els sinistres segons el tipus d'assegurança, identificant les obligacions legals derivades d'aquestes i fent prevenció del frau.  
  
Criteris d'avaluació:  
a) Defineix el concepte de sinistre diferenciant els diferents tipus.  
b) Identifica les obligacions legals derivades del sinistre segons el producte contractat.  
c) Coneix els convenis d'aplicació per a diferents tipus de sinistres.  
  
d) Aplica els procediments de prevenció de frau establits en funció del tipus de sinistre.  
9. Tramita expedients de sinistre en entitats asseguradores, aplicant els procediments administratius i de gestió propis de cada companyia.  
  
Criteris d'avaluació:  
a) Descriu les fases de la tramitació de sinistres.  
b) Realitza l'obertura de l'expedient del sinistre segons els procediments administratius establits i amb utilització d'aplicacions informàtiques.  
c) Obté la informació bàsica necessària per a la tramitació del sinistre i la incorpora a l'expedient.  
e) Identifica les causes de refús parcial o total d'un sinistre obert i el procediment adequat segons la normativa.  
10. Realitza la valoració inicial i final dels danys, imputant l'import de les reserves i actualitzant la provisió si és el cas.  
Criteris d'avaluació:  
a) Aplica els mètodes d'estimació de danys segons tipus de danys.  
b) Identifica el capital contractat i els valors indicats en la pòlissa.  
b) Calcula de manera informatitzada les reserves econòmiques inicials, d'acord amb l'estimació de danys per als sinistres personals, materials i patrimonials.  
c) Realitza la provisió de fons o reserves i els modifica en el cas que siga necessari.  
11. Coordina l'actuació dels perits i altres professionals implicats en l'expedient del sinistre.  
Criteris d'avaluació:  
a) Identifica els professionals col·laboradors (pèrits reparadors, professional jurídic, professional mèdic o d'assistència) en els sinistres segons els tipus d'assegurances.  
b) Explica les diferents formes de designació dels professionals implicats.  
c) Descriu les diferents formes de peritatge per a les diferents assegurances.  
d) Reconeix els supòsits segons la legislació vigent en els quals s'ha d'acudir a la via judicial.  
12. Gestiona la liquidació i pagament de les indemnitzacions utilitzant mitjans informàtics i d'acord amb els convenis i la legislació.  
Criteris d'avaluació:  
a) Gestiona la documentació requerida per a la liquidació i pagament del sinistre.  
b) Coneix les tècniques de conciliació de liquidacions amb factures i rebuts del sinistre.  
c) Descriu les diferents formes de satisfer la prestació en cas de sinistre, segons les assegurances i tenint en compte els terminis i els pagaments mínims.  
d) Calcula la indemnització o prestació que rebrà el client, d'acord amb els cobertures caracteritzades.  
e) Aplica el procés de recobrament d'un sinistre i la seua reclamació segons la normativa vigent.  
f) Formalitza amb mitjans informàtics la documentació que intervé en el sinistre.  
13. Realitza el tancament de l'expedient, anul·lant el contracte si és els cas.  
Criteris d'avaluació:  
a) Realitza el tancament del sinistre a causa del pagament de la indemnització o la prestació d'un servei.  
b) Realitza l'anul·lació del contracte per desaparició del risc o de l'objecte assegurat.  
c) Utilitza mitjans informàtics de gestió de sinistres per al tancament de l'expedient.  
B) Continguts:  
1. Introducció al sector d'assegurances.  
1.1. Concepte d'assegurances.  
1.2. Institucions públiques i privades de control i garantia de les entitats d'assegurances.  
1.3. Actors principals en el sector de les assegurances.  
1.4. Tipologies d'assegurances segons les lleis de referència.  
1.5. Elements personals del contracte d'assegurances.  
1.6. Elements formals del contracte d'assegurances.  
2. Els riscos: concepte, característiques i assegurabilitat.  
2.1. Definició de risc.  
2.2. Actituds davant el risc: indiferència, prevenció i previsió.  
2.3. Diferencia entre risc i sinistre.  
2.4. Factors d'assegurabilitat i característiques d'un risc assegurable.  
2.5. Segmentació i selecció de riscos.  
2.6. Tipologia d'assegurances.  
3. La pòlissa d'assegurances.  
3.1. Definició de pòlissa.  
3.2. Condicions: generals, particulars i especials.  
3.3. Exclusions de la pòlissa.  
3.4. Drets i obligacions de les parts.  
3.5. Fórmules d'assegurament.  
3.6. Criteris d'indemnització.  
3.7. La franquícia.  
3.8. La prima. Definició, elements i categories.  
3.9. Càlcul de primes.  
4. Marc institucional de l'activitat asseguradora: DGS i CCS.  
4.1. La llei en l'àmbit de les assegurances.  
4.2. Llei de contracte d'assegurances.  
4.3. Llei de mediació.  
4.4. Llei de protecció de dades de caràcter personal.  
4.5. Directiva Solvència II.  
5. Models organitzatius en les companyies d'assegurances.  
5.1. Formes socials més habituals: societat anònima, societat mútua, societat cooperativa, mutualitats de previsió social, delegacions de societats estrangeres.  
5.2. Models organitzatius de les companyies d'assegurances: per rams, per funcions, per canals de distribució, amb distribució per corredors.  
5.3. La planificació estratègica de les companyies d'assegurances.  
5.4. Organigrames a les companyies d'assegurances.  
5.5. Perfils professionals en les companyies d'assegurances.  
6. Productes d'assegurances.  
6.1. Assegurances patrimonials: responsabilitat civil (personal, professional i empreses), crèdit, caució, defensa jurídica, contingències, i altres.  
6.1.1 Assegurança professional.  
6.1.2 Assegurança de productes.  
6.1.3 Assegurança patronal.  
6.1.4 Assegurança de crèdit.  
6.1.5 Assegurança de caució.  
6.1.6 Assegurança d'explotació.  
6.2. Assegurances de danys: incendi, i altres.  
6.2.1 Assegurança de comerços.  
6.3. Assegurances de robatori.  
6.4. Assegurances de transport.  
6.5. Assegurances de vida.  
7. Subscripció de productes.  
7.1. La proposta d'assegurances.  
7.2. Formalització de la pòlissa d'assegurances.  
7.3. Documentació necessària.  
7.4. Acreditació de garanties.  
7.5. Càlcul de la prima. Elements a tindre en compte segons el tipus d'assegurança. Aplicació de tarifes i càlcul d'assegurances no estandarditzades.  
8. Sinistres.  
8.2. Tipus de sinistre.  
8.3. Convenis per a indemnitzacions.  
8.4. Prevenció del frau.  
  
9. Tramitació d'expedients de sinistre.  
9.1. Fases de la tramitació d'expedients de sinistre.  
9.2. La declaració de sinistre.  
9.3. L'obertura de l'expedient.  
9.4. Primeres actuacions: assegurador i assegurat.  
9.5. Tramitació segons convenis.  
10. Valoració de danys del sinistre.  
10.1 Valoració inicial i imputació de reserves i provisió de fons.  
10.2 Anàlisi de la pòlissa i de les cobertures contractades.  
10.3 Càlcul de les reserves inicials i de la modificació necessària.  
10.4 Realització de la provisió de fons o reserves amb mitjans informàtics.  
4. Coordinació de la intervenció dels diferents professionals: pèrits, reparadors, professionals mèdics, jurídics o d'assistència.  
11.1 Funcions dels professionals implicats en el sinistre.  
11.2 Requeriment d'actuacions i documentació.  
11.3 Determinació del nombre de professionals i el temps aproximat de reparació del dany o sinistre.  
11.4 Procediment de designació i impugnació dels pèrits.  
11.5 Procediments penals i civils en la resolució del sinistre.  
12. Liquidació i pagament de les indemnitzacions.  
12.1 Documentació requerida per al pagament d'indemnitzacions.  
12.2 Conciliació de liquidacions.  
12.3 Normativa en la tramitació d'indemnitzacions: terminis màxims pagaments mínims, rescats en vida i indemnitzacions diàries.  
12.4 Procés de recobrament d'un sinistre. Normativa de reclamació.  
12.5 Càlcul de la indemnització o del cost de la prestació en funció de les cobertures de la pòlissa.  
12.6 Aplicacions informàtiques per a la tramitació de sinistres.  
13. Resolució del sinistre.  
13.1 Tancament per pagament de la indemnització o la prestació d'un servei.  
13.2 Refús parcial o total del sinistre. Causes i procediment.  
13.3 Recobrament i dret de subrogació.  
13.4 Acció de repetició.  
13.5 Tancament de l'expedient amb mitjans informàtics.   
2. CV0012. Gestió d'assegurances  
Duració: 60 hores  
A) Resultats d'aprenentatge i criteris d'avaluació.  
1. Aplica la normativa comptable de les empreses asseguradores, interpretant el balanç i registrant les operacions pròpies d'aquestes empreses.  
Criteris d'avaluació:  
a) Identifica la normativa comptable que s'aplica en les empreses asseguradores i la relaciona amb la normativa comptable general.  
b) Localitza i interpreta el pla general comptable de les entitats asseguradores.  
c) Reconeix els principis bàsics de la comptabilitat aplicats en la comptabilitat de les asseguradores.  
d) Registra les operacions més comunes de les empreses asseguradores aplicant els epígrafs més idonis.  
e) Aplica els conceptes clau d'actiu i de passiu de les entitats asseguradores en la interpretació del balanç.  
2. Realitza el seguiment dels principals indicadors de la seua àrea de treball, definint les accions per a arribar als objectius marcats i corregint les desviacions.  
Criteris d'avaluació:  
a) Comprén la importància d'utilitzar les eines de control de gestió en el desenvolupament del seu treball.  
b) Reconeix les principals ràtios i indicadors del mercat de les assegurances.  
c) Identifica els indicadors clau de rendiment de la companyia.  
d) Obté els indicadors més utilitzats en el àmbit de les assegurances a partir de les dades al seu abast.  
e) Proposa accions de millora per a corregir les desviacions respecte als objectius marcats.  
3. Utilitza les eines de digitalització de dades, potenciant la relació amb els clients i facilitant la presa de decisions.  
Criteris d'avaluació:  
a) Valora la cultura digital i les eines digitals de col·laboració.  
  
b) Gestiona les eines digitals de relació amb els clients.  
c) Reconeix les noves tendències en l'ús de big data per a l'optimització de la gestió d'assegurances.  
d) Obté la informació més actualitzada en l'ús de les tecnologies digitals en l'àmbit de les assegurances.  
4. Gestiona la política de comerç electrònic de l'empresa, establint les accions necessàries per a efectuar gestions en línia.  
Criteris d'avaluació:  
a) Estableix els paràmetres necessaris per a crear o adaptar un negoci en línia d'assegurances.  
b) Determina accions de captació de clients.  
c) Reconeix els models de negoci existents en la xarxa.  
d) Dissenya una botiga virtual d'àmbit d'assegurances.  
e) Identifica els aspectes jurídics i de protecció de dades en el comerç electrònic.  
f) Estableix els mitjans de pagament que s'utilitzaran.  
g) Selecciona els sistemes de seguretat que garanteixen la privacitat i invulnerabilitat de les operacions.  
h) Identifica els diferents tipus de negocis electrònics existents.  
5. Estableix àmbits de comunicació empresarials en l'entorn digital, utilitzant programes específics, fòrums de comunicació i xarxes socials.  
  
Criteris d'avaluació:  
a) Utilitza programes web per a mantindre ciber-xarrades de text.  
b) Utilitza programes de missatgeria instantània.  
c) Estableix contactes, utilitzant només so o so i imatge, amb altres usuaris de la xarxa a través de fòrums internacionals de debat i opinió.  
  
d) Proposa temes de contingut professional a través de blogs temàtics.  
e) Realitza comunicacions, publicitat i gestions amb altres usuaris de la xarxa a través de xarxes socials.  
f) Genera continguts audiovisuals i fotogràfics de l'activitat de l'empresa, i els publica tenint en compte la imatge de l'empresa, i els aspectes jurídics relacionats.  
B) Continguts:  
1. Normativa aplicable a les empreses d'assegurances.  
1.1 Marc legal de les entitats d'assegurances.  
1.2 El pla comptable d'assegurances.  
1.3 Principis bàsics comptables.  
1.4 Registre de les operacions comptables de l'àmbit de les assegurances.  
1.5 Els comptes anuals de les asseguradores: el balanç de les asseguradores. El compte tècnic d'assegurança de no vida i el compte tècnic d'assegurança de vida. El compte no tècnic.  
2. Indicadors i control de gestió en l'àmbit de les assegurances.  
2.1. Funció del control de gestió.  
2.2. Ràtios significatives en el mercat de les assegurances: ràtio de concentració, de penetració i de densitat. Fonts d'informació del mercat d'assegurances. ICEA (Servei d'estadístiques i estudis del sector assegurances en Espanya).  
2.3. Característiques dels indicadors i QMI (quadre de comandament integral)  
2.4. Interpretació dels índexs i mètriques sectorials, per grups, per rams i d'altres.  
2.5. Recollida dels indicadors i propostes de millora.  
3. Eines de digitalització de dades.  
3.1. Ús d'eines digitals i cultura de l'organització. Etapes del model de transformació.  
3.2. Eines digitals de relació amb els clients en l'àmbit de les assegurances. Programes de fidelització amb eines digitals.  
3.3. Big data i analítica en l'àmbit de les assegurances.  
3.4. Novetats en l'ús de les tecnologies digitals i la seua relació amb les assegurances.  
4. Definició de la política de comerç electrònic internacional de l'empresa.  
4.1. Idea i disseny d'una botiga virtual internacional.  
4.2. Models de negoci digital: portals horitzontals, B2B i B2C, entre d'altres.  
4.3. Selecció i registre de domini.  
4.4. Aparador web. Catàleg electrònic.  
4.5. La reclamació com a instrument de fidelització del client. La importància financera de la reclamació.  
4.6. Mitjans de pagament electrònic.  
4.7. Criptografia: clau simètrica, clau asimètrica i xifratge de clau única. Encriptació.  
4.8. Signatura.  
4.9. Certificats digitals.  
4.10 Negocis electrònics de l'àmbit de les assegurances.  
4.11 Utilització de la llengua anglesa en el context del comerç electrònic i les assegurances.  
5. Àmbits de comunicació en l'entorn digital.  
5.1. Connexions telefòniques de veu i vídeo. Videoconferència.  
5.2. Servei de missatgeria instantània: els grups de conversa o xat. Elecció dels grups de participació mes adequats.  
5.3. Els fòrums. Llegir i escriure en un fòrum.  
5.4. Xarxes socials. Característiques, segmentació i utilitats. Afegir aplicacions professionals a una xarxa social.  
5.5. El rol del gestor de comunitats (community manager).  
5.6. Afegir elements a una pàgina d'una xarxa social internacional.  
5.7. Utilitzar elements fotogràfics i audiovisuals en una pàgina d'una xarxa social internacional.  
5.8. Blogs externs i RSS.  
5.9. Crear una xarxa de contactes influents.  
5.10 Utilització de la llengua anglesa en els fòrums de comunicació i xarxes socials.